b'\n_START_ARTICLE_\nChung Keng Quee\n_START_PARAGRAPH_\nKapitan China Chung, Keng Quee (Bahasa Cina: Trad. \xe9\x84\xad\xe6\x99\xaf\xe8\xb2\xb4, Simp. \xe9\x83\x91\xe6\x99\xaf\xe8\xb4\xb5, Hanyu Pinyin Zh\xc3\xa8ng j\xc7\x90nggu\xc3\xac, lahir 1827, mati 13 Disember 1901) ialah pengasas bandar moden Taiping di negeri Perak, Malaysia. _NEWLINE_Dia seorang jutawan dermawan dan ialah peneroka dalam bidang perlombongan bijih timah. Semasa hidup, dia dihormati oleh pihak komuniti-komuniti Cina dan Eropah di pertempatan selat pada masa penjajahan British dahulu. Kemandiriannya dalam era kelam kabut adalah kerana kedudukannya sebagai pemimpin Hai San, satu kongsi gelap Cina dalam Malaya British pada masa Perang Larut (1862-73) satu-satunya kedudukan yang dia dikatakan memegang sehingga awal 1884 walaupun kemungkinan besar dia terus kekal sebagai ahli penting selepas masa itu. Dia seorang ahli Suruhanjaya untuk Mendamaikan Larut dan duduk sebagai satu daripada enam orang ahli Majlis Penasihat Negeri Perak yang dilantik oleh pihak Kerajaan Selat British.'